Document ID: 32001D0144

32001D0144
L 053/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 12 февруари 2001 година
за изменение на Решение 93/195/ЕИО относно ветеринарно-санитарните условия и ветеринарното сертифициране при повторното въвеждане на регистрирани коне за надбягвания, спортни състезания и културни прояви след временен износ
(нотифицирано под номер С(2001) 347)
(текст от значение за ЕИП)
(2001/144/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), последно изменена с Акта за присъединяване на Австрия, Финландия и Швеция, и по-специално член 19, ii) от нея,
като има предвид че:
(1)
В съответствие с Решение 93/195/ЕИО на Комисията (2), последно изменено с Решение 2000/754/ЕО (3), повторното въвеждане на регистрирани коне за надбягвания, състезания и културни събития след временен износ се ограничава само до коне, които са прекарали по-малко от 30 дни в трета страна.
(2)
За да се облекчи участието на коне с произход от Общността в състезанията за Световната купа за издръжливост на Обединените арабски емирства, този срок следва да бъде удължен до не повече от 60 дни.
(3)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Решение 93/195/ЕИО се изменя, както следва:
1.
Към член 1 се добавя седмо тире, както следва:
„-
са взели участие в състезанията за Световната купа за издръжливост на Обединените арабски емирства и отговарят на изискванията, определени в здравния сертификат, в съответствие с образеца, представен в приложение VII към настоящото решение.“
2.
Приложението към настоящото решение се добавя като приложение VII.
Член 2
Адресати на настоящото решение са държавите-членки.
Съставено в Брюксел на 12 февруари 2001 година.

Labels: 0
3
6